112 Suomi -hätäsovellus lakkasi tuhlaamasta akkua – vai lakkasiko? - Digitoday - Ilta-Sanomat
Julkaistu: 8.7.2015 13:09
Suosittu 112 Suomi -hätäpuhelusovellus on saanut päivityksen, jonka sovelluksen tehnyt Digia lupaa korjaavan muun muassa sen akunkulutusta.
Noin 130 000 kertaa ladattu sovellus on saanut paljon kiitosta hätäpuhelun paikannuksesta, mutta paljon moitteita akun kulutuksesta varsinkin iPhone-puhelimella. Sovelluksen jatkuvasti päällä oleva gps-paikannus kulutti virtaa ja puhelimen akku loppui tavallista nopeammin. Sovellusta voi käyttää myös Android-, Windows- ja Jolla-puhelimissa.